# 14a etapa del Tour de França de 2013

La 14a etapa del Tour de França de 2013 es disputà el dissabte 13 de juliol de 2013 sobre un recorregut de 191 km entre Sant Porçanh de Siula (Alier) i Lió (Roine).
El vencedor de l'etapa fou l'italià Matteo Trentin (Omega Pharma-Quick Step), que s'imposà a l'esprint als seus companys d'escapada. Michael Albasini (Orica-GreenEDGE) i Andrew Talansky (Garmin-Sharp) acabaren en segona posició, mentre que el gran grup arribà a 7' 17". No es produí cap canvi significatiu en les diverses classificacions.

## Recorregut

Etapa prèvia a l'arribada al Ventor, amb 191 km entre Sant Porçanh de Siula (Alier) i Lió (Roine), a través dels departaments de l'Alier, Loire, Saona i Loira i Roine. L'etapa consta de set petites dificultats muntanyoses puntuables pel gran premi de la muntanya: dues de tercera categoria, les cotes de Thizy-les-Bourgs (km 113) i el coll de Pilon (km 126,5); i cinc de quarta, les cotes de Marcigny (km 66,5), de la Croix Couverte (km 98,5), de Lozanne (km 161), de la Duchère (km 176) i de la Croix Rousse (km 181,5), les dues darreres de les quals dins la trama urbana de Lió. L'esprint intermedi es troba a Thizy-les-Bourgs, al km 109,5.

## Desenvolupament de l'etapa

Al quilòmetre vuit Jens Voigt (RadioShack-Leopard) llançà el primer atac del dia, al qual s'uní Blel Kadri (AG2R La Mondiale), Lars Ytting Bak (Lotto-Belisol), Arthur Vichot (FDJ) i Christophe Le Mével (Cofidis). Le Mevel poc després perdé contacte amb els escapats, mentre el gran grup era liderat pel Vacansoleil-DCM, 30" rere els escapats. Al km 40 es produí un nou atac dins el gran grup, del qual en sortiren catorze corredors, que s'uniren als quatre capdavanters 10 quilòmetres més tard. Els escapats eren Bak, Vichot i Kadri, Marcus Burghardt i Tejay van Garderen (BMC Racing Team), Voigt i Jan Bakelants (RadioShack-Leopard), Cyril Gautier (Team Europcar), Pàvel Brut (Team Katusha), Imanol Erviti i José Joaquín Rojas (Movistar Team), Egoitz García (Cofidis), Matteo Trentin (Omega Pharma-Quick Step), David Millar i Andrew Talansky (Garmin-Sharp), Michael Albasini (Orica-GreenEDGE), Simon Geschke (Argos-Shimano) i Julien Simon (Sojasun).
En passar per la cota de Thizy-les-Bourgs els escapats tenien 3' 50" sobre el gran grup, liderat pel Team Sky, que es limità a controlar els escapats a la distància. Els escapats arribaren agrupats a manca de 25 km, quan la diferència es trobava en 6' 30". A partir d'aleshores es produïren diferents atacs per tal d'arribar en solitari. Albasini va ser el primer a intentar-ho. Poc després va ser David Millar i tot seguit Bakelants, ja l'ascensió a la cota de la Duchère, a manca de 15 km. En la baixada d'aquesta cota va ser Julien Simon el que atacà, iniciant l'ascensió de la darrera cota amb 20" sobre els perseguidors. Finalment Simon va ser capturat ja dins del darrer quilòmetre per un grup liderat pel Albasini i Burghardt. A l'esprint el més ràpid va ser Matteo Trentin, que d'aquesta manera aconseguí la seva primera victòria com a professional.
El gran grup arribà a poc més de set minuts, sense que es produís cap canvi significatiu en les classificacions.

## Esprints

| Esprint intermedi de Thizy-les-Bourgs (km 109,5) Primer José Joaquín Rojas (ESP)20 pts Segon Lars Ytting Bak (DEN)17 pts Tercer Jan Bakelants (BEL)15 pts Quart David Millar (GBR)13 pts Cinquè Marcus Burghardt (GER)11 pts Sisè Jens Voigt (GER)10 pts Setè Michael Albasini (SUI)9 pts Vuitè Simon Geschke (GER)8 pts Novè Egoitz García (ESP)7 pts Desè Imanol Erviti (ESP)6 pts Onzè Tejay van Garderen (USA)5 pts Dotzè Julien Simon (FRA)4 pts Tretzè Blel Kadri (FRA)3 pts Catorzè Andrew Talansky (USA)2 pts Quinzè Arthur Vichot (FRA)1 pt | Esprint final de Lió (km 191) Primer Matteo Trentin (ITA)30 pts Segon Michael Albasini (SUI)25 pts Tercer Andrew Talansky (USA)22 pts Quart José Joaquín Rojas (ESP)19 pts Cinquè Egoitz García (ESP)17 pts Sisè Lars Ytting Bak (DEN)15 pts Setè Simon Geschke (GER)13 pts Vuitè Arthur Vichot (FRA)11 pts Novè Pàvel Brut (RUS)9 pts Desè Cyril Gautier (FRA)7 pts Onzè Julien Simon (FRA)6 pts Dotzè Jan Bakelants (BEL)5 pts Tretzè Blel Kadri (FRA)4 pts Catorzè Marcus Burghardt (GER)3 pts Quinzè Imanol Erviti (ESP)2 pts |

## Ports de muntanya

| 1. Cota de Marcigny. 371m. 4a categoria (km 66,5) (1,9 km al 4,9%) Primer Simon Geschke (GER)1 pt | 2. Cota de la Croix Couverte. 614m. 4a categoria (km 98,5) (2,6 km al 5,3%) Primer Jan Bakelants (BEL)1 pt |
| 3. Cota de Thizy-les-Bourgs. 536m. 3a categoria (km 113) (1,7 km al 8,2%) Primer Blel Kadri (FRA)2 pts Segon Tejay van Garderen (USA)1 pt | 4. Cota de Pilon. 727m. 3a categoria (km 126,5) (6,3 km al 4,4%) Primer Blel Kadri (FRA)2 pts Segon Andrew Talansky (USA)1 pt |
| 5. Cota de Lozanne. 322m. 4a categoria (km 161) (2,5 km al 4,0%) Primer Jens Voigt (GER)1 pt | 6. Cota de la Duchère. 263m. 4a categoria (km 176) (1,6 km al 4,1%) Primer Michael Albasini (SUI)1 pt |
* 7. Cota de la Croix Rousse. 263m. 4a categoria (km 181,5) (1,8 km al 4,5%)
    Primer Julien Simon (FRA)1 pt

## Classificació de l'etapa

| | Ciclista | Equip | Temps |
| 1 | Matteo Trentin (ITA) | Omega Pharma-Quick Step | 4h 15' 11" |
| 2 | Michael Albasini (SUI) | Orica-GreenEDGE | m. t. |
| 3 | Andrew Talansky (USA) | Garmin-Sharp | m. t. |
| 4 | José Joaquín Rojas (ESP) | Movistar Team | m. t. |
| 5 | Egoitz García (ESP) | Cofidis | m. t. |
| 6 | Lars Bak (DEN) | Lotto-Belisol | m. t. |
| 7 | Simon Geschke (GER) | Argos-Shimano | m. t. |
| 8 | Arthur Vichot (FRA) | FDJ | m. t. |
| 9 | Pàvel Brut (RUS) | Team Katusha | m. t. |
| 10 | Cyril Gautier (FRA) | Team Europcar | m. t. |

## Classificació general

| | Ciclista | Equip | Temps |
| 1 | Chris Froome (GBR) | Team Sky | 55h 22' 58" |
| 2 | Bauke Mollema (NED) | Belkin Pro Cycling Team | + 2' 28" |
| 3 | Alberto Contador (ESP) | Team Saxo-Tinkoff | + 2' 45" |
| 4 | Roman Kreuziger (CZE) | Team Saxo-Tinkoff | + 2' 48" |
| 5 | Laurens ten Dam (NED) | Belkin Pro Cycling Team | + 3' 01" |
| 6 | Jakob Fuglsang (DEN) | Astana Qazaqstan Team | + 4' 39" |
| 7 | Michał Kwiatkowski (POL) | Omega Pharma-Quick Step | + 4' 44" |
| 8 | Nairo Quintana (COL) | Movistar Team | + 5' 18" |
| 9 | Jean-Christophe Péraud (FRA) | AG2R La Mondiale | + 5' 39" |
| 10 | Joaquim Rodríguez (ESP) | Team Katusha | + 5' 48" |

## Classificacions annexes

| Classificació per punts Ciclista Equip Punts 1r  Peter Sagan (SVK) Cannondale 357 pts 2n  Mark Cavendish (GBR) Omega Pharma-Quick Step 273 pts 3r  André Greipel (GER) Lotto-Belisol 217 pts | Classificació de la muntanya Ciclista Equip Punts 1r  Pierre Rolland (FRA) Team Europcar 50 pts 2n  Chris Froome (GBR) Team Sky 33 pts 3r  Richie Porte (AUS) Team Sky 28 pts |
| Classificació del millor jove Ciclista Equip Temps 1r  Michał Kwiatkowski (POL) Omega Pharma-Quick Step 55h 27' 42" 2n  Nairo Quintana (COL) Movistar Team + 34" 3r  Andrew Talansky (USA) Garmin-Sharp + 1' 10" | Classificació per equips Equip Temps 1r Team Saxo-Tinkoff 165h 28' 45" 2n Movistar Team + 02' 26" 3r Belkin Pro Cycling Team + 02' 32" |

## Abandonaments

No es produí cap abandonament durant la disputa de l'etapa.

## Notes i referències

* 1 2 «ÉTAPE 14 - Saint-Pourçain-sur-Sioule / Lyon 191 km» (en francès). letour.fr. [Consulta: 18 juliol 2013].
* 1 2 López-Egea, Sergi «Rojas es queda sense premi en una etapa que sí que ha estat de transició». El Periódico de Catalunya, 23-07-2013 [Consulta: 20 juliol 2013].
* ↑ «Tour de Francia: Matteo Trentin se impone en la etapa 14». La Vanguardia, 13-07-2013 [Consulta: 20 juliol 2013].
* ↑ «Matteo Trentin gana la etapa 14 del Tour después de una escapada». El Mundo Deportivo, 13-07-2013 [Consulta: 20 juliol 2013].
* ↑ «La saga Omega prosigue con Trentin». letour.fr, 13-07-2013 [Consulta: 20 juliol 2013].

## Enllaços externs

* 14a etapa al web del Tour de França